নতুন বছর ২০১৭ শুরু হয়ে গেল। নতুন বছরে নতুন ক্লাস, নতুন বইয়ের গন্ধ, নতুন আমেজ-সব কিছু মিলিয়ে এক নতুন পরিবেশ। সেটাতো সবার ভালো লাগারই কথা। হ্যাঁ, নতুন বছরের প্রথমেই আমরা পরিকল্পিতভাবে গোটা বছর চলার একটি রুটিন তৈরি করে নিতে পারি। তাহলে সময়টাকে যেমন কাজে লাগানো যাবে তেমনিভাবে জীবনটাকেও সুন্দরভাবে সাজানো যাবে। এদিকে আমরা মনোযোগী হবো। জীবনকে সফল ও সুন্দর করতে প্রয়োজন একটি সুন্দর পরিকল্পনার এবং সেই পরিকল্পনার সঠিক বাস্তবায়ন। আমরা আমাদের জীবনকে সাজাতে ও সফল করতে তেমনই উদ্যোগ গ্রহণ করবো, ইনশাআল্লাহ। মহান রব আমাদের সহায় হোন। আজ এই পর্যন্তই!